रणबीर कॉलेज में की रैली
संगरूर|पंजाब स्टूडेंट्सयूनियन द्वारा सरकारी रणबीर कॉलेज में रैली करके छात्रों को 23 मार्च को फिरोजपुर पहुंचने की अपील की गई। पीएसयू के राज्य जनरल सचिव प्रदीप कस्बा, जिला प्रधान कुलविंदर सेखा ने कहा कि शहीद भगत सिंह उसके साथियों का अहम ठिकाना खोजी इतिहासकार राकेश कुमार ने कई सालों की मेहनम के बाद ढूंढा है, यह ठिकाना फिरोजपुर के तूड़ी बजार में है। यह ठिकाना शहीद भगत सिंह की शहादत से 86 साल बाद मिला है। देश को अजाद करवाने के लिए हजारों क्रांतिकारियों ने कुर्बानियां दी। इस राष्ट्रीय मुक्ति संघर्ष में फिरोजपुर के इस गुप्त ठिकाने की अपनी एक ऐतिहासिक महत्ता है। यह ऐतिहासिक विरासत हकूमतों के खिलाफ संघर्ष का प्रेरणास्रोत है हमारा इंकलाबी इतिहास है। उसे बचाने के लिए वहां शहीदों की निशानियां रखकर अजायब घर लाईब्रेरी बनवाने के लिए संघर्ष जारी रहेगा। इसी के तहत 23 मार्च को फिरोजपुर में रैली की जाएगी। इस दौरान जगदेव बटूहा, सिमरन खिलरियां, सत्तपाल दुगाल, बिट्टू, चमकौर सिंह, अमनदीप झनेड़ी, जस्सी धनौला, गुरदीप लड्डा, लवप्रीत लौंगोवाल, रमनप्रीत सिंह, मनप्रीत लौंगोवाल ने कक्षाओं में जाकर प्रचार किया छात्रों को 23 मार्च को फिरोजपुर पहुंचने का आह्वान दिया।
सरकारी रणबीर कॉलेज में रैली करते हुए पीएसयू के सदस्य
bho_Deva hin_Deva bho_Deva